IXF amezwaru Deg tesnilesmettit tigawt in vitro, terza srid adabu, wagi send ara d-yessufeɣ leqrarat, ad yezwir ad yezrew iɣeblan n tmeslayin-nni. Yenna-d daɣen tigawin i yezmer ad yeddem zemrent kan ad ilint seg yiwet n tama neɣ i nṣib n yiwet n tutlayt. Tigawt-a s timmad-is, tla sin n wudmawen yemgaraden, tamezwarut d tigawt ɣef tutlayt; annect-a yettban-d mi ara d-iger udabu akken ad yesseḥbiber ɣef kra n tutlayt tamidrust, iswi seg-s d asnerni-yis seg tama n wammud, neɣ ayen yerzan tira (agemmay), d usizdeg n umawal. Tis snat d tigawt ɣef tutlayin, tigawt-a tettban-d deg tegnatin tigtutlayin, mi ara d-iger udabu akken ad yesseqɛed tutlayin, yezmer ad yessali neɣ ahat ad yessader seg uẓayer n yiwet n tutlayt i yellan yakan d tunṣibt neɣ meḥquret.